**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.12

2024. gada 8. jūlijā

Sēde sasaukta plkst. 10:00, tiešsaistē

Sēdi atklāj plkst. 10:02

Domes sēde ir atklāta.

Ierosinātā jautājuma steidzamības pamatojums – pamatojoties uz 02.07.2024. saņemto vēstuli reģ. Nr.4-7e/24/1601 no IZM par lēmuma saskaņošanu (2024.gada 25.aprīļa domes lēmums Nr.256 “Par Krišjāņa Valdemāra Ainažu pamatskolas likvidāciju, pievienojot Salacgrīvas vidusskolai”) un pamatojoties uz Izglītības likuma 17. panta trešās daļas 1. punktu, 23. panta otrajā daļā un Vispārējās izglītības likuma 7. panta otrajā daļā noteikto, ministrija saskaņo Limbažu novada pašvaldības lēmumu par Krišjāņa Valdemāra Ainažu pamatskolas likvidāciju, pievienojot Salacgrīvas vidusskolai.

**Darba kārtība:**

1. Par darba kārtību.
2. Par izglītības iestādes Krišjāņa Valdemāra Ainažu pamatskolas direktora atbrīvošanu no amata saistībā ar izglītības iestādes likvidāciju, pievienojot Salacgrīvas vidusskolai.
3. Par izmaiņām Limbažu novada pašvaldības iestāžu darbinieku amatu klasificēšanas apkopojumā.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://youtube.com/live/CMwImgdKOo8?feature=share>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa.

**Sēdē piedalās deputāti:** Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Dagnis Straubergs, Regīna Tamane, Andis Zaļaiskalns.

**Sēdē nepiedalās deputāti:** Māris Beļaunieks (atvaļinājumā), Ziedonis Rubezis (ārzemēs), Edmunds Zeidmanis (tiešo darba pienākumu dēļ).

**Sēdē piedalās:** Agris Blumers, Aiga Briede, Aigars Erdmanis, Aira Lapkovska, Andris Zunde, Artis Ārgalis, Beāte Kožina, Dita Kalniņa, Diāna Zaļupe, Edmunds Liepiņš, Elīze Balode, Ieva Celmiņa, Ieva Mahte, Ieva Skuja, Ilga Tiesnese, Ilze Kapmale, Ilze Ozoliņa, Ilze Žūriņa-Davidčuka, Inese Dubulte, Iveta Umule, Jana Mošura, Kristiāna Kauliņa, Kārlis Irmejs, Lana Ukrija, Linita Amoliņa, Līga Liepiņa, Mareks Brauns, Raivis Galītis, Rihards Būda, Rita Lavendele, Sabīne Stūre, Sandra Smiltniece, Santa Čingule, Sintija Zute, Valda Tinkusa, Ramona (limbazu.3pii@limbazunovads.lv), Ģirts Ieleja.

**1.**

**Par darba kārtību**

Ziņo Dagnis Straubergs, debatēs piedalās Arvīds Ozols, Aiga Briede, Ieva Skuja, Valda Tinkusa, Andris Garklāvs, Dāvis Melnalksnis

Deputāts A. Ozols lūdz nosūtīt deputātiem reorganizācijas grafiku. Iepazinusies ar deputāta A. Ozola priekšlikumu noņemt no dienaskārtības izskatāmo lēmumprojektu Nr. 1, jo nav ievērots darba likums, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 6 deputāti (Lija Jokste, Dāvis Melnalksnis, Kristaps Močāns, Rūdolfs Pelēkais, Regīna Tamane, Dagnis Straubergs), **ATTURAS –** deputāts Jānis Remess, Limbažu novada dome **NOLEMJ:**

noraidīts.

Deputāts D. Straubergs informē, ka ir kļūdījies un nobalsojis “PAR”, lūdz precizēt balsojumu uz “PRET”. Deputāts A. Ozols informē, ka šajā gadījumā domes deputāts D Straubergs ar savu pateikto skaļo balsojumu ietekmē pārējos balsotājus. Deputāts D. Melnalksnis informē, ka viņa balsojums priekšsēdētāja “PRET” neietekmē, jo bija nobalsojis pirms priekšsēdētājs pateica. Deputāts D. Straubergs informē, ka pirms rezultātu paziņošanas ir jālabo savs balsojums, kārtību ir ievērojis.

Iepazinusies ar deputāta A. Ozola priekšlikumu izslēgt no darba kārtības punktu Nr.2, kā vāji, kļūdaini sagatavotu, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 5 deputāti (Dāvis Melnalksnis, Kristaps Močāns, Rūdolfs Pelēkais, Regīna Tamane, Dagnis Straubergs), **ATTURAS –** 2 deputāti (Lija Jokste, Jānis Remess), Limbažu novada dome **NOLEMJ:**

noraidīts.

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 7 deputāti (Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Regīna Tamane, Dagnis Straubergs), **PRET –** 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **ATTURAS –** nav, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.
2. Par izglītības iestādes Krišjāņa Valdemāra Ainažu pamatskolas direktora atbrīvošanu no amata saistībā ar izglītības iestādes likvidāciju, pievienojot Salacgrīvas vidusskolai.
3. Par izmaiņām Limbažu novada pašvaldības iestāžu darbinieku amatu klasificēšanas apkopojumā.

**Lēmums Nr.519**

**2.**

**Par izglītības iestādes Krišjāņa Valdemāra Ainažu pamatskolas direktora atbrīvošanu no amata saistībā ar izglītības iestādes likvidāciju, pievienojot Salacgrīvas vidusskolai**

Ziņo Valda Tinkusa, debatēs piedalās Andris Garklāvs, Dagnis Straubergs, Dāvis Melnalksnis, Arvīds Ozols, Rūdolfs Pelēkais, Valdis Možvillo, Aiga Briede

Iepazinusies ar deputāta A. Garklāva priekšlikumu sēdes vadīšanu pārņemt domes priekšsēdētāja 2. vietniekam, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 5 deputāti (Lija Jokste, Dāvis Melnalksnis, Kristaps Močāns, Rūdolfs Pelēkais, Regīna Tamane), **ATTURAS –** 2 deputāti (Jānis Remess, Dagnis Straubergs), Limbažu novada dome **NOLEMJ:**

noraidīts.

Sēdes vadītājs D. Straubergs aicina balsot par lēmuma projektu. Limbažu novada Izglītības pārvaldes vadītāja V. Tinkusa informē, ka nosūtīs deputātam reorganizācijas plānu pēc sēdes. Deputāts A. Ozols informē, ka nav redzējis reorganizācijas plānu un laika grafiku un aicina kolēģus balsot “PRET”. Notiek balsojums par lēmuma projektu. Deputāts A. Garklāvs uzskata, ka debates vēl nav pabeigtas un aicina izdarīt to pēc procedūras. Sēdes vadītājs D. Straubergs informē, ka nebija neviena roka pacelta, uzskatīja, ka debates ir beigušās.

Ar Limbažu novada pašvaldības domes 2024. gada 25. aprīļa lēmumu Nr. 256 (protokols Nr.7, 2.) nolemts ar 2024. gada 1. augustu likvidēt Krišjāņa Valdemāra Ainažu pamatskolu (izglītības iestāžu reģistrācijas Nr. 4412900160), pievienojot to Salacgrīvas vidusskolai (izglītības iestādes reģ Nr. 4413900159), kā rezultātā pievienojamā izglītības iestāde Krišjāņa Valdemāra Ainažu pamatskola beidz pastāvēt, nosakot Salacgrīvas vidusskolas izglītības programmu īstenošanas vietas **Salacgrīvā** (Pērnavas ielā 31, Salacgrīva, Salacgrīvas pilsēta, Limbažu novads, LV-4033) un **Ainažos** (Parka ielā 12, Ainaži, Ainažu pilsēta, Limbažu novads, LV-4035).

Saskaņā ar Izglītības likuma 17. panta trešās daļas 1. punktu, Limbažu novada pašvaldības domes lēmumu Nr. 256 “Par Krišjāņa Valdemāra Ainažu pamatskolas likvidāciju” (protokols Nr.7, 2.) ir saskaņojusi Izglītības un zinātnes ministrija.

Atbilstoši pašvaldības domes lēmumam, ar 2024. gada 1. augustu beidz pastāvēt izglītības iestāde Krišjāņa Valdemāra Ainažu pamatskola, līdz ar to, Limbažu novada pašvaldībai, Limbažu novada Izglītības pārvaldes personā, kas ir izglītības iestādes Krišjāņa Valdemāra Ainažu pamatskolas direktores Ievas Skujas darba devējs, nav iespējams viņu nodarbināt līdzšinējā amatā.

Līdz ar to Limbažu novada pašvaldībai ir jāveic organizatoriski pasākumi, proti, jāsamazina darbinieku skaits, jo līdz ar izglītības iestādes Krišjāņa Valdemāra Ainažu pamatskolas likvidācijas pabeigšanu, nav pamata saglabāt izglītības iestādes direktora amatu.

Vienlaicīgi ar uzteikumu Ievai Skujai tiks piedāvāts ieņemt vakantās amata vietas, kas uz uzteikuma brīdi būs pieejamas Limbažu novada pašvaldības institūcijās un atbildīs viņas kvalifikācijai.

Pirms darba līguma uzteikšanas darba devējs ir noskaidrojis, ka darbinieks nav darbinieku arodbiedrības biedrs.

Pamatojoties uz Pašvaldību likuma 10. panta pirmās daļas 10. punktu, tikai Domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Ņemot vērā minēto, pamatojoties uz Pašvaldību likuma 10. panta pirmās daļas 10. punktu, Izglītības likuma 17. panta trešās daļas 2. punktu un Darba likuma 101. panta pirmās daļas 9. punktu, **atklāti balsojot: PAR** – 7 deputāti (Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Regīna Tamane, Dagnis Straubergs), **PRET –** 4 deputāti (Aigars Legzdiņš, Valdis Možvillo, Arvīds Ozols, Andis Zaļaiskalns), **ATTURAS –** nav, nebalso deputāts Andris Garklāvs, Limbažu novada dome **NOLEMJ:**

1. Atbrīvot no amata izglītības iestādes - Krišjāņa Valdemāra Ainažu pamatskolas direktori Ievu Skuju, pamatojoties uz Darba likuma 101. panta pirmās daļas 9. punktu, saistībā ar izglītības iestādes likvidāciju.
2. Uzdot Limbažu novada Izglītības pārvaldes vadītājai, ievērojot Darba likuma normas, uzteikt darba līgumu Krišjāņa Valdemāra Ainažu pamatskolas direktorei Ievai Skujai.
3. Kontroli par lēmuma izpildi uzdot Limbažu novada pašvaldības izpilddirektoram.

Deputāts A. Ozols informē, ka ir “PRET”, nebija dota iespēja nobalsot, izteikties līdz galam. Deputāts A. Garklāvs informē, ka procedūra netika veikta tā, kā to paredz reglaments un saistošie noteikumi. Par debašu pabeigšanu bija jāpaziņo vai jānolemj, vai debates bija turpināmas.

**Lēmums Nr.520**

**3.**

**Par izmaiņām Limbažu novada pašvaldības iestāžu darbinieku amatu klasificēšanas apkopojumā**

Ziņo Sandra Smiltniece, debatēs piedalās Arvīds Ozols, Valda Tinkusa, Dagnis Straubergs,

Rūdolfs Pelēkais, Andris Garklāvs, Artis Ārgalis

Personāla vadības nodaļas vadītāja S. Smiltniece lūdz atļaut labot lēmuma projektu, no 1.1. punkta svītrot tabulā pēdējos divus ierakstus (1 un 2) pēc 10.punkta, kas ir nodublējušies. Iepazinusies ar deputāta A. Garklāva priekšlikumu atlikt jautājuma izskatīšanu, **atklāti balsojot: PAR** – 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **PRET –** 5 deputāti (Dāvis Melnalksnis, Kristaps Močāns, Rūdolfs Pelēkais, Regīna Tamane, Dagnis Straubergs), **ATTURAS –** 2 deputāti (Lija Jokste, Jānis Remess), Limbažu novada dome **NOLEMJ:**

noraidīts.

Deputāts K. Močāns informē, ka ir kļūdījies un nobalsojis “PAR”, lūdz precizēt balsojumu uz “PRET”.

Notiek balsojums par lēmuma projektu. Deputāts A. Ozols informē, ka balso “PRET”, nav ievēroti noteikumi Nr.9, līdz ar to tur ir lielāks darbinieku skaits nekā ir pieļaujams.

Saskaņā ar Limbažu novada domes 25.04.2024. lēmumu Nr. 256 (protokols Nr.7., 2.) “Par Krišjāņa Valdemāra Ainažu pamatskolas likvidāciju, pievienojot Salacgrīvas vidusskolai”, nepieciešams veikt izmaiņas Limbažu novada pašvaldības iestāžu amatu klasificēšanas apkopojumā (apstiprināts ar Limbažu novada domes 23.11.2023. lēmumu Nr. 1042 (protokols Nr.14, 113.)).

Ņemot vērā augstāk minēto un saskaņā ar Valsts pārvaldes iekārtas likuma 10. panta desmito daļu, Valsts un pašvaldību institūciju amatpersonu un darbinieku atlīdzības likuma 7. pantu, **atklāti balsojot: PAR** – 6 deputāti (Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Dagnis Straubergs), **PRET –** 5 deputāti (Andris Garklāvs, Aigars Legzdiņš, Valdis Možvillo, Arvīds Ozols, Andis Zaļaiskalns), **ATTURAS –** nav, nebalso deputāte Regīna Tamane, Limbažu novada dome **NOLEMJ:**

1. Veikt izmaiņasLimbažu novada domes 23.11.2023. lēmuma Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" **6. pielikumā** “Limbažu novada pašvaldības iestāžu amatu klasificēšanas apkopojums IZGLĪTĪBAS IESTĀDES”:
	1. SVĪTROT Limbažu novada pašvaldības iestāžu darbinieku amatu klasificēšanas apkopojuma sadaļu **Krišjāņa Valdemāra Ainažu pamatskola**:

|  |  |  |  |  |  |  |
| --- | --- | --- | --- | --- | --- | --- |
| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| 1. | ~~Apkopējs~~ | ~~9112 01~~ | ~~16., I~~ | ~~1~~ | ~~1,9~~ | 1,9 slodzes svītrot un 1,9 slodzes pārcelt uz Salacgrīvas vidusskolu (programmu īstenošanas vieta Ainažos) |
| 2. | ~~Sētnieks~~ | ~~9613 01~~ | ~~16., I~~ | ~~1~~ | ~~0,6~~ | 0,6 slodzes svītrot un 0,6 slodzes pārcelt uz Salacgrīvas vidusskolu (programmu īstenošanas vieta Ainažos) |
| 3. | ~~Remontstrādnieks~~ | ~~9313 02~~ | ~~16., I~~ | ~~1~~ | ~~0,5~~ | 0,5 slodzes svītrot un 0,5 slodzes pārcelt uz Salacgrīvas vidusskolu (programmu īstenošanas vieta Ainažos) |
| 4. | ~~Saimniecības vadītājs~~ | ~~5151 03~~ | ~~3., II~~ | ~~7~~ | ~~0,8~~ | 0,8 slodzes svītrot un 0,8 slodzes pārcelt uz Salacgrīvas vidusskolu (programmu īstenošanas vieta Ainažos) |
| 5. | ~~Kurinātājs~~ | ~~8182 04~~ | ~~16., II~~ | ~~2~~ | ~~4~~ | 4 slodzes svītrot un 4 slodzes pārcelt uz Salacgrīvas vidusskolu (programmu īstenošanas vieta Ainažos) |
| 6. | ~~Dežurants~~ | ~~9629 05~~ | ~~4., IA~~ | ~~3~~ | ~~1,5~~ | 1,5 slodzes svītrot un 1,5 slodzes pārcelt uz Salacgrīvas vidusskolu (programmu īstenošanas vieta Ainažos) |
| 7. | ~~PII skolotāja palīgs~~ | ~~5312 01~~ | ~~33., I~~ | ~~4~~ | ~~2~~ | 2 slodzes svītrot un 2 slodzes pārcelt uz Salacgrīvas vidusskolu (programmu īstenošanas vieta Ainažos) |
| 8. | ~~Lietvedis~~ | ~~3341 04~~ | ~~20.3., III~~ | ~~8~~ | ~~1~~ | 1 slodzi svītrot |
| 9. | ~~Pirmsskolas iestāžu un skolu māsa~~ | ~~2221 47~~ | ~~6.2., IVB~~ | ~~6~~ | ~~0,5~~ | 0,5 slodzes svītrot un 0,5 slodzes pārcelt uz Salacgrīvas vidusskolu (programmu īstenošanas vieta Ainažos) |
| 10. | ~~Informācijas sistēmu uzturētājs~~ | ~~2522 04~~ | ~~21.5., I~~ | ~~7~~ | ~~0,6~~ | 0,6 slodzes svītrot un 0,6 slodzes pārcelt uz Salacgrīvas vidusskolu (programmu īstenošanas vieta Ainažos) |

* 1. Limbažu novada pašvaldības iestāžu darbinieku amatu klasificēšanas apkopojumā sadaļā **Salacgrīvas vidusskola** veikt grozījumus:
		1. palielināt vienādo amatu skaitu 1. punktā no 1 uz 1,5 amata vienībām, 4. punktā no 6 uz 7,9 amata vienībām, 7. punktā no 5 uz 6,5 amata vienībām un 9. punktā no 0,2 uz 0,8 amata vienībām;
		2. izveidot jaunas amata vienības, papildinot ar punktiem Nr. 11 (Sētnieks, 0,6 amata vienības), Nr.12 (Remontstrādnieks, 0,5 amata vienības), Nr.13 (Saimniecības vadītājs, 0,8 amata vienības), Nr.14 (Kurinātājs, 4 amata vienības) un Nr. 15 (PII skolotāja palīgs, 2 amata vienības);
		3. izteikt 1., 4., 7., 9., 11., 12., 13., 14., 15. punktus šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| **Nr. p.****k.** | **Amata nosaukums** | **Profesiju klasifikators** | **Saime (apakšsaime), līmenis** | **Mēnešalgu grupa** | **Vienādo amatu skaits** | **Piezīmes** |
| **Salacgrīvas vidusskola**  |
| 1. | Pirmsskolas iestāžu un skolu māsa | 2221 47 | 6.2., IVB | 6 | 1,5 | Palielināt amata slodzes par 0,5 slodzēm, 0,5 slodzes pārcelt no Krišjāņa Valdemāra Ainažu pamatskolas |
| 4. | Apkopējs | 9112 01 | 16., I | 1 | 7,9 | Palielināt amata slodzes par 1,9 slodzēm, 1,9 slodzes pārceltas no Krišjāņa Valdemāra Ainažu pamatskolas |
| 7. | Dežurants | 9629 05 | 4., IA | 3 | 6,5 | Palielināt amata slodzes par 1,5 slodzēm, 1,5 slodzes pārcelt no Krišjāņa Valdemāra Ainažu pamatskolas |
| 9. | Informācijas sistēmu uzturētājs | 2522 04 | 21.5., I | 7 | 0,8 | Palielināt amata slodzes par 0,6 slodzēm, 0,6 slodzes pārcelt no Krišjāņa Valdemāra Ainažu pamatskolas |
| 11. | Sētnieks | 9613 01 | 16., I | 1 | 0,6 | Pievienota jauna amata vienība, 0,6 slodzes pārceltas no Krišjāņa Valdemāra Ainažu pamatskolas |
| 12. | Remontstrādnieks | 9313 02 | 16., I | 1 | 0,5 | Pievienota jauna amata vienība, 0,5 slodzes pārceltas no Krišjāņa Valdemāra Ainažu pamatskolas |
| 13. | Saimniecības vadītājs | 5151 03 | 3., II | 7 | 0,8 | Pievienota jauna amata vienība, 0,8 slodzes pārceltas no Krišjāņa Valdemāra Ainažu pamatskolas |
| 14. | Kurinātājs | 8182 04 | 16., II | 2 | 4 | Pievienota jauna amata vienība, 4 slodzes pārceltas no Krišjāņa Valdemāra Ainažu pamatskolas |
| 15. | PII skolotāja palīgs | 5312 01 | 33., I | 4 | 2 | Pievienota jauna amata vienība, 2 slodzes pārceltas no Krišjāņa Valdemāra Ainažu pamatskolas |

1. Noteikt, ka lēmums stājas spēkā ar 2024. gada 1. augustu.
2. Atbildīgie par lēmuma izpildi Limbažu novada Izglītības pārvaldes vadītāja, Salacgrīvas vidusskolas direktore, Krišjāņa Valdemāra Ainažu pamatskolas direktore.
3. Kontroli par lēmuma izpildi uzdot Limbažu novada Izglītības pārvaldei.

Sēdi slēdz plkst. 11:38

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU